กฎกระทรวงกฎกระทรวงกำหนดหลักเกณฑ์และวิธีการจัดสรรเงินกองทุนพัฒนาเทคโนโลยีเพื่อการศึกษาพ.ศ. ๒๕๕๕[๑] อาศัยอำนาจตามความในมาตรา ๕ วรรคหนึ่ง และมาตรา ๖๘ วรรคสองแห่งพระราชบัญญัติการศึกษาแห่งชาติ พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงศึกษาธิการ ออกกฎกระทรวงไว้ ดังต่อไปนี้ข้อ ๑ ในกฎกระทรวงนี้เทคโนโลยีเพื่อการศึกษา หมายความว่า การสื่อสารผ่านระบบคลื่นความถี่ระบบสื่อตัวนำหรือโครงสร้างพื้นฐานอื่นที่จำเป็นต่อการแพร่ภาพเสียง รวมถึงการสื่อสารในรูปแบบอื่นซึ่งครอบคลุมสื่อสารมวลชนเทคโนโลยีสารสนเทศและโทรคมนาคม สื่อโสตทัศน์ แบบเรียน ตำรา หนังสือทางวิชาการหรือแหล่งการเรียนรู้ที่นำมาใช้เพื่อประโยชน์ในการให้บริการทางการศึกษากองทุน หมายความว่า กองทุนพัฒนาเทคโนโลยีเพื่อการศึกษาคณะกรรมการ หมายความว่าคณะกรรมการบริหารกองทุนพัฒนาเทคโนโลยีเพื่อการศึกษาสำนักงาน หมายความว่า สำนักงานปลัดกระทรวงศึกษาธิการข้อ ๒การขอรับการจัดสรรเงินกองทุนต้องเป็นไปตามวัตถุประสงค์เพื่อการผลิตการวิจัยหรือการพัฒนาเทคโนโลยีเพื่อการศึกษาข้อ ๓ผู้ใดประสงค์จะขอรับการจัดสรรเงินกองทุนให้ยื่นคำขอรับการจัดสรรเงินกองทุนต่อสำนักงานพร้อมแนบเอกสารหรือหลักฐานดังต่อไปนี้(๑) สำเนาทะเบียนบ้านหรือสำเนาบัตรประจำตัวประชาชน(๒) รูปถ่ายขนาด ๔ × ๖ เซนติเมตร จำนวน ๒ รูปซึ่งถ่ายครึ่งตัว หน้าตรงไม่สวมหมวก หรือแว่นตาสีเข้ม และไม่ใส่ผ้าโพกศีรษะเว้นแต่ผู้ซึ่งมีความจำเป็นตามศาสนา นิกายของศาสนา หรือลัทธินิยมของศาสนาของตนและถ่ายก่อนวันยื่นคำขอไม่เกินหกเดือน(๓) โครงการเพื่อการผลิต การวิจัยหรือการพัฒนาเทคโนโลยีเพื่อการศึกษา ซึ่งอย่างน้อยต้องมีรายละเอียดเกี่ยวกับชื่อความสำคัญของปัญหา วัตถุประสงค์ เป้าหมาย ประโยชน์ที่คาดว่าจะได้รับวิธีการดำเนินงาน ค่าใช้จ่ายในการดำเนินงาน ระยะเวลาในการดำเนินงานและผู้รับผิดชอบโครงการ(๔) เอกสารหรือหลักฐานอื่นตามที่คณะกรรมการกำหนดกรณีผู้ขอรับการจัดสรรเงินกองทุนเป็นนิติบุคคลให้แนบสำเนาหนังสือรับรองการจดทะเบียนนิติบุคคล วัตถุประสงค์ของนิติบุคคลผู้มีอำนาจทำการแทนนิติบุคคล พร้อมเอกสาร หรือหลักฐานตาม (๓) และ (๔)หากผู้ขอรับการจัดสรรเงินกองทุนเป็นหน่วยงานของรัฐให้หัวหน้าหน่วยงานของรัฐนั้นเป็นผู้ยื่นคำขอในนามหน่วยงานของรัฐโดยให้แนบสำเนาบัตรประจำตัวเจ้าหน้าที่ของรัฐหรือคำสั่งแต่งตั้งให้ดำรงตำแหน่งหัวหน้าหน่วยงานของรัฐแห่งนั้นพร้อมเอกสารหรือหลักฐานตาม (๓) และ (๔) ด้วยข้อ ๔เมื่อสำนักงานได้รับคำขอรับการจัดสรรเงินกองทุนแล้วให้ตรวจสอบคำขอเอกสารหรือหลักฐาน และรายละเอียดที่เกี่ยวข้องหากเห็นว่าไม่ถูกต้องหรือไม่ครบถ้วนให้แจ้งเป็นหนังสือให้ผู้ขอรับการจัดสรรเงินกองทุนแก้ไขเพิ่มเติมคำขอหรือจัดส่งเอกสารหรือหลักฐานหรือรายละเอียดที่เกี่ยวข้องให้ถูกต้องและครบถ้วน ทั้งนี้ภายในสิบห้าวันนับแต่วันที่ได้รับหนังสือแจ้งจากสำนักงานถ้าผู้ขอรับการจัดสรรเงินกองทุนไม่แก้ไขเพิ่มเติมคำขอหรือไม่จัดส่งเอกสารหรือหลักฐานหรือรายละเอียดที่เกี่ยวข้องจนพ้นระยะเวลาตามวรรคหนึ่งให้ถือว่าผู้ขอรับการจัดสรรเงินกองทุนทิ้งคำขอและให้สำนักงานจำหน่ายเรื่องออกจากสารบบในกรณีที่สำนักงานตรวจสอบคำขอ เอกสารหรือหลักฐานและรายละเอียดที่เกี่ยวข้องแล้วเห็นว่าถูกต้องและครบถ้วนให้สำนักงานเสนอคำขอต่อผู้ทรงคุณวุฒิตามข้อ ๕เพื่อพิจารณากลั่นกรองการจัดสรรเงินกองทุนต่อไปข้อ ๕ในการพิจารณากลั่นกรองการจัดสรรเงินกองทุนให้คณะกรรมการแต่งตั้งผู้ทรงคุณวุฒิจากบุคคลซึ่งมีความรู้และประสบการณ์สูงด้านเทคโนโลยีเพื่อการศึกษาและไม่เป็นผู้มีส่วนได้เสียกับการขอรับการจัดสรรเงินกองทุนทำหน้าที่พิจารณากลั่นกรองทางวิชาการและเสนอความเห็นเพื่อประกอบการพิจารณาอนุมัติของคณะกรรมการหลักเกณฑ์การแต่งตั้งและจำนวนผู้ทรงคุณวุฒิซึ่งทำหน้าที่พิจารณากลั่นกรองทางวิชาการในแต่ละโครงการให้เป็นไปตามที่คณะกรรมการกำหนดข้อ ๖เมื่อคณะกรรมการพิจารณาอนุมัติโครงการที่สมควรได้รับการจัดสรรเงินกองทุนให้สำนักงานทำสัญญาเป็นหนังสือกับผู้ได้รับการจัดสรรเงินกองทุนตามแบบที่คณะกรรมการกำหนดการพิจารณาอนุมัติโครงการของคณะกรรมการให้เป็นที่สุดและหากปรากฏหลักฐานในภายหลังว่า ผู้ได้รับการจัดสรรเงินกองทุนไม่ปฏิบัติตามสัญญาให้คณะกรรมการเพิกถอนการอนุมัติโครงการและเรียกเงินกองทุนที่ผู้ได้รับการจัดสรรเงินกองทุนได้รับการจัดสรรไปแล้วคืนได้ข้อ ๗ให้ผู้ได้รับการจัดสรรเงินกองทุนรายงานผลการปฏิบัติงานและการใช้จ่ายเงินที่ได้รับการจัดสรรจากกองทุนต่อสำนักงานตามแบบที่ปลัดกระทรวงศึกษาธิการกำหนดในกรณีที่ผู้ได้รับการจัดสรรเงินกองทุนไม่ดำเนินการให้เป็นไปตามวัตถุประสงค์ของโครงการหรือดำเนินการไม่เป็นไปตามแผนการใช้จ่ายเงินให้ปลัดกระทรวงศึกษาธิการระงับการจ่ายเงินงวดต่อไปไว้ก่อนแล้วรายงานต่อคณะกรรมการเพื่อดำเนินการตามข้อ๖ในกรณีที่ผู้ได้รับการจัดสรรเงินกองทุนขอแก้ไขปรับปรุงโครงการหากการแก้ไขปรับปรุงโครงการไม่มีผลกระทบต่อสาระสำคัญของโครงการที่ได้รับอนุมัติให้ปลัดกระทรวงศึกษาธิการพิจารณาอนุมัติการแก้ไขปรับปรุงโครงการแล้วรายงานให้คณะกรรมการทราบต่อไปข้อ ๘ให้สำนักงานจัดทำระบบทะเบียนผู้ได้รับการจัดสรรเงินกองทุนเพื่อประโยชน์ในการควบคุมและติดตามประเมินผลการดำเนินงานและการใช้จ่ายเงินกองทุนให้ไว้ณ วันที่ ๒๐ พฤศจิกายน พ.ศ. ๒๕๕๕พงศ์เทพ เทพกาญจนารัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ได้มีการจัดตั้งกองทุนพัฒนาเทคโนโลยีเพื่อการศึกษาตามกฎหมายว่าด้วยการศึกษาแห่งชาติโดยมีวัตถุประสงค์เพื่อส่งเสริมและสนับสนุนการผลิตการวิจัยและการพัฒนาเทคโนโลยีเพื่อการศึกษา ดังนั้นเพื่อให้มีหลักเกณฑ์และวิธีการจัดสรรเงินของกองทุนดังกล่าว จึงจำเป็นต้องออกกฎกระทรวงนี้ปริยานุช/ผู้จัดทำ๓ ธันวาคม ๒๕๕๕ณัฐพร/ผู้ตรวจ๓ ธันวาคม ๒๕๕๕ภัทรวีร์/ปรับปรุง๓๑ สิงหาคม ๒๕๖๐[๑] ราชกิจจานุเบกษาเล่ม ๑๒๙/ตอนที่ ๑๑๒ ก/หน้า ๑๖/๓๐ พฤศจิกายน ๒๕๕๕